Διακοπή κυκλοφορίας για αρκετή ώρα στην Αθηνών – Λαμίας στο ρεύμα προς τη Λαμία, προκάλεσαν περίπου 100 άτομα από το hot spot Μαλακάσας, που πραγματοποίησαν διαμαρτυρία στον ομώνυμο κόμβο, στο 39ο χιλιόμετρο.

Η κινητοποίηση έγινε σε ένδειξη διαμαρτυρίας για τις συνθήκες διαμονής στο hot spot, με αφορμή το γεγονός ότι νωρίτερα ο καταυλισμός πλημμύρισε λόγω έντονης κακοκαιρίας.

Τα οχήματα σχημάτισαν ουρές χιλιομέτρων και η τροχαία διέταξε εκτροπή της κυκλοφορίας από τον κόμβο Μαρκοπούλου έως τα Οινόφυτα.